ᱨᱟᱢ ᱯᱚᱧᱡᱚᱣᱟᱱᱤ

ᱨᱟᱢ ᱯᱨᱚᱛᱟᱯᱨᱟᱭ ᱯᱚᱧᱡᱚᱣᱟᱱᱤ (᱑᱙᱑᱑-᱑᱙᱘᱗) ᱫᱚ ᱥᱤᱧᱚᱛᱤᱭᱟᱹ ᱚᱱᱚᱞᱤᱭᱟᱹ, ᱯᱷᱳᱞᱠ ᱥᱮᱨᱮᱧᱤᱭᱟᱹ ᱟᱨ ᱥᱮᱪᱮᱫᱤᱭᱟᱹᱭ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱫᱚ ᱥᱤᱱᱫᱷᱤ ᱥᱟᱶᱦᱮᱫ ᱨᱮ ᱟᱡᱟᱜ ᱮᱱᱮᱢ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜ ᱠᱟᱱᱟ ᱾

ᱯᱚᱧᱡᱚᱣᱟᱱᱤ ᱫᱚ ᱵᱨᱤᱴᱤᱥ ᱥᱤᱧᱚᱛ (ᱱᱤᱛᱚᱜ ᱯᱟᱠᱤᱥᱛᱟᱱ ᱨᱮ) ᱨᱮᱱᱟᱜ ᱥᱤᱸᱫᱷ ᱯᱚᱱᱚᱛ ᱨᱮᱱᱟᱜ ᱞᱚᱨᱠᱟᱱᱟ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱒᱐ ᱱᱚᱵᱷᱮᱢᱵᱚᱨ ᱑᱙᱑᱑ ᱨᱮ ᱩᱱᱤ ᱫᱚ ᱢᱩᱢᱵᱟᱭ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱑᱙᱓᱔ ᱨᱮ ᱜᱨᱮᱡᱩᱮᱴ ᱟᱠᱟᱱᱟᱭ ᱟᱨ ᱟᱡᱟᱜ ᱠᱮᱨᱤᱭᱚᱨ ᱫᱚ ᱰᱤ. ᱡᱮ. ᱥᱤᱸᱫᱷ ᱥᱚᱨᱠᱟᱨᱤ ᱥᱟᱬᱮᱥ ᱠᱚᱞᱮᱡᱽ, ᱠᱚᱨᱟᱪᱤ ᱑᱙᱔᱗ ᱥᱮᱨᱢᱟ ᱨᱮ ᱥᱤᱧᱚᱛ ᱫᱤᱥᱚᱢ ᱯᱷᱩᱨᱜᱟᱹᱞ ᱛᱟᱭᱚᱢ ᱩᱱᱤ ᱫᱚ ᱢᱩᱢᱵᱟᱭ ᱛᱮᱭ ᱦᱮᱡ ᱞᱮᱱᱟ ᱟᱨ ᱡᱚᱭ ᱦᱤᱱᱫ ᱠᱚᱞᱮᱡᱽ, ᱢᱩᱢᱵᱟᱭ ᱨᱮ ᱥᱤᱱᱫᱷᱤ ᱯᱟᱥᱴᱟ ᱨᱮ ᱢᱟᱪᱮᱛ ᱞᱮᱠᱟᱛᱮᱭ ᱠᱟᱹᱢᱤ ᱮᱦᱚᱵ ᱞᱮᱫ-ᱟ ᱾ ᱛᱟᱭᱚᱢ ᱢᱩᱢᱵᱟᱭ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱥᱤᱱᱫᱷᱤ ᱯᱟᱥᱴᱟ ᱨᱮ ᱨᱤᱰᱚᱨ ᱞᱮᱠᱟᱛᱮᱭ ᱥᱮᱞᱮᱫ ᱞᱮᱱᱟ ᱟᱨ ᱑᱙᱗᱔ ᱠᱷᱚᱱ ᱑᱙᱗᱖ ᱫᱷᱟᱹᱵᱤᱡ ᱯᱟᱥᱴᱟ ᱨᱤᱱᱤᱡ ᱢᱩᱠᱷᱭᱟ.ᱭ ᱛᱟᱦᱮ ᱠᱟᱱᱟ ᱾

ᱯᱚᱧᱡᱚᱣᱟᱱᱤ ᱫᱚ ᱟᱡᱟᱜ ᱯᱩᱭᱞᱩ ᱚᱱᱚᱬᱦᱮ ᱯᱚᱫᱽᱢᱟ (᱑᱙᱓᱙) ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱥᱤᱱᱫᱷᱤ ᱯᱟᱹᱨᱥᱤ ᱛᱮ ᱟᱹᱰᱤ ᱜᱟᱱ ᱚᱱᱚᱬᱦᱮᱭ ᱯᱟᱨᱥᱟᱞ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱠᱟᱭᱫᱤ, ᱥᱚᱨᱢᱤᱞᱟ, ᱟᱥᱟᱱᱡᱳ ᱠᱷᱚᱨ, ᱟᱦᱮ ᱵᱟᱝ ᱟᱦᱮ ᱟᱨ ᱥᱚᱞ ᱫᱷᱤᱨᱩ ᱵᱟᱝ ᱡᱟᱢᱚᱱ ᱮᱢᱟᱱ ᱚᱱᱚᱬᱦᱮ ᱠᱚᱭ ᱚᱞ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱯᱩᱱᱭᱟᱹ ᱯᱷᱤᱞᱢ ᱨᱮ ᱦᱚᱸᱭ ᱠᱟ.ᱢᱤ ᱟᱠᱟᱫᱟ, ᱡᱷᱩᱞᱟᱞ, ᱞᱟᱰᱞᱤ, ᱦᱳᱡᱽᱢᱟᱞᱳ ᱟᱨ ᱥᱚᱞ ᱫᱷᱤᱨᱩ ᱱᱟ ᱡᱚᱢᱟᱱ, ᱡᱟᱦᱟᱸ ᱫᱚ ᱟᱡᱟᱜ ᱱᱤᱡᱮᱨᱟᱜ ᱚᱱᱚᱞ ᱨᱮ ᱚᱞ ᱟᱠᱟᱱᱟ । ᱑᱙᱖᱔ ᱥᱟᱞᱮ ᱨᱮ ᱩᱱᱤ ᱫᱚ ᱟᱡᱟᱜ ᱠᱟᱹᱢᱤ, Anokha Azmda ᱞᱟᱹᱜᱤᱫ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱥᱤᱨᱯᱷᱟᱹᱭ ᱧᱟᱢ ᱞᱮᱫᱼᱟ ᱾ ᱩᱱᱤ ᱫᱚ ᱥᱤᱴᱟ ᱥᱤᱱᱫᱷᱩ ᱵᱷᱚᱵᱚᱱ ᱧᱩᱛᱩᱢᱟᱱ ᱟᱹᱨᱤᱪᱟᱹᱞᱤ ᱯᱷᱳᱨᱩᱢ ᱨᱮᱱ ᱯᱟᱥᱱᱟᱣᱤᱭᱟᱹ ᱟᱨ ᱥᱤᱱᱫᱷᱤ ᱯᱚᱵᱞᱤᱠᱮᱥᱚᱱ ᱦᱤᱱᱫᱩᱥᱛᱟᱱ ᱥᱤᱱᱫᱷᱤ ᱣᱤᱠᱞᱤ ᱨᱮᱱ ᱤᱰᱤᱴᱚᱨ ᱠᱟᱱᱟᱭ᱾ ᱥᱤᱧᱚᱛ ᱥᱚᱨᱠᱟᱨ ᱑᱙᱘᱑ ᱥᱟᱞᱮ ᱨᱮ ᱯᱚᱫᱽᱢᱚ ᱥᱨᱤ ᱧᱩᱛᱩᱢ ᱛᱮ ᱥᱤᱧᱚᱛ ᱨᱮᱱᱟᱜ ᱯᱩᱱᱭᱟᱹ ᱡᱚᱛᱚ ᱠᱷᱚᱱ ᱢᱟᱨᱟᱝ ᱥᱤᱨᱯᱷᱟᱹᱭ ᱮᱢ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱯᱩᱭᱞᱩ ᱥᱤᱱᱫᱷᱤ ᱯᱟᱹᱨᱥᱤ ᱯᱷᱤᱞᱢ ᱮᱠᱛᱟ (᱑᱙᱔᱒) ᱦᱚᱸᱭ ᱯᱨᱚᱰᱭᱩᱥ ᱟᱠᱟᱫᱟ ᱾

ᱨᱟᱢ ᱯᱚᱧᱡᱚᱣᱟᱱᱤ ᱫᱚ ᱓᱑ ᱢᱟᱨᱪ ᱑᱙᱘᱗ ᱥᱟᱞᱮᱨᱮ ᱗᱕ ᱵᱚᱪᱷᱚᱨ ᱩᱢᱮᱨ ᱨᱮ ᱪᱚᱱᱰᱤᱜᱚᱰ ᱨᱮᱭ ᱜᱩᱨ ᱮᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ